Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, Esako urtegiaren eskuin mazelaren eragin-eremuko herritarren segurtasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak urtarrilaren 9ko Osoko Bilkuran erantzun dezan:

Nafarroako Gobernuak, Landa Garapeneko, Ingurumeneko eta Toki Administrazioko Departamentuaren bitartez, Geoconsult España, Ingenieros Consultores enpresari eskatu zion Esako urtegiaren eskuin mazelaren egonkortasunari eta segurtasun-ebaluazioari buruzko azterlana egitea.

Txostena ezagutu ondoren eta lehendakariorde Remírez jaunak adierazi zuenez "Nafarroako Gobernuaren lehentasuna da urtegiaren eragin-eremuko herritarren segurtasuna bermatzea", Nafarroako Gobernuari gaurkotasun handiko honako galdera hau aurkezten zaio:

Gogoan izanik ezen, aipatu txosteneko konklusio nagusiaren arabera, "Esako urtegiaren eskuin mazela oreka zorrotzean dago"ela, hau da, segurtasun-faktorea 1en baliokidea duela, Gobernuaren iritziz bermatuta al dago urtegiaren eragin-eremuko herritarren segurtasuna?

Iruñean, 2020ko urtarrilaren 7an

Foru parlamentaria: Maiorga Ramírez Erro